बे थांखियै भारतीय जनता पार्ति सुंद'यै बि जे पि नि दैदेननाय आसाम सोरखारनि लोगो हान्जा असम गन परिषद दोलोआ गाहाइ मन्थ्रि ( Prime Minister ) नरेन्द्र मडि दैदेननाय सोरखारनि केबिनेटनि गागि सोद्रोमा ( Cabinet Member ) अदेबानि हादोरनि न'खर बिफाननि मन्थ्रि ( Union Home Minister ) अमित चाह बिथांजों असम गन परिषद दोलोनि थान्दै हान्जा ( Party Delegations ) या नोगोरारि सोदांनाय बिल नि सायाव मोनसे गोनांथार सावराय जथुमाव जिरायगोन होन्ना मिथिनो मोननाय जादों ।मोनथिनो मोननाय खौरांनि बादिब्ला भारतीय जनता पार्ति सुंद'यै बि जे पि नि दैदेननाय मिरु सोरखारा सोलिबोबाय थानाय गोजां बोथोरनि जथुम्मा ( Winter Session ) याव गोदान महर नि नोगोरारि सोदांनाय बिलखौ संसदाव लाबोगोन ।मख'जाथावदि आसामनि गिबि मन्थ्रि सर्बानन्द सन'वाल दैदेननाय हादोरसा सोरखारनि केबिनेटनि गागि सोद्रोमा आरो ए जि पि नि आफादगिरि अतुल बरा बिथाङा दि सेन्टिनेल खौरांलाइजों जानाय मुगा मुगि बुब्लियाव बुङो दि असम गण परिषद दोलोआ नोगोरारि सोदांनाय बिलखौ पास जानायाव हेंथा होगोन ।